Professori Anne Tolvanen Luonnonvarakeskuksesta (Luke) on vastikään perehtynyt kymmeniin ulkomaisiin tutkimuksiin. #tuulivoimaonympäristörikos

"– Tuulivoimalalla on isot vaikutukset eläimistöön. Tutkittuja vaikutuksia ovat esimerkiksi populaatiokoon pieneneminen, muutokset soidinkäyttäytymisessä, poikastuoton väheneminen ja poikaskuolleisuuden kasvu, Tolvanen tiivistää tuloksia.

Tuulivoimaloiden on havaittu vaikuttavan esimerkiksi kurkiin, pöllöihin ja poroihin jopa viiden kilometrin päässä.

Tuulivoimalat näyttävät häiritsevän esimerkiksi metsäkanalintujen, kuten metson, soidinta ja lisääntymistä.

Linnut ja lepakot voivat törmäillä voimaloihin mutta monet lajit myös pakenevat niitä.

Tolvasen mukaan tällöin riskinä on, etteivät eläimet selviä uusissa paikoissa, joissa niille ei välttämättä riitä elintilaa eikä ravintoa. Sekä aikuisten että poikasten kuolemat voivat lisääntyä.

Myös Turun yliopiston tutkimuksessa huomattiin, etteivät lepakot voi hyvin tuulivoimaloiden lähellä. Tutkimus Suomessa on kuitenkin vasta alkamassa. Luke selvittää parhaillaan, kuinka tuulivoimalat vaikuttavat susiin, metsäpeuroihin ja maakotkiin."